Ministru kabineta noteikumu projekta

**„Grozījumi Ministru kabineta 2013.gada 27.augusta**

**noteikumos Nr.665 „Noteikumi par minimālo mēneša**

**darba algu un minimālo stundas tarifa likmi”**

sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar 2014.gada 5.novembrī parakstīto Deklarācijas par Laimdotas Straujumas vadītā Ministru kabineta iecerēto darbību 89.punktu minimālā mēneša darba alga valstī 2015.gadā ir jāpalielina par 40 *euro* un Ministru kabineta 2014.gada 10.novembra ārkārtas sēdē nolemto (Nr.61, 29.§ 8.punkts), Labklājības ministrijai jāsagatavo un līdz 2014.gada 28.novembrim jāiesniedz izskatīšanai Ministru kabinetā atbilstošos Ministru kabineta noteikumus par minimālās mēneša darba alga palielināšanu valstī līdz 360 *euro* ar 2015.gada 1.janvāri. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz Ministru kabineta 2013.gada 27.augusta noteikumi Nr.665 „Noteikumi par minimālo mēneša darba algu un minimālo stundas tarifa likmi” nosaka, ka minimālā mēneša darba alga ir 320 *euro* un minimālā stundas tarifa likme ir 1,933 *euro*.Saskaņā ar Ministru kabineta 2011.gada 17.maija noteikumu Nr.390 „Minimālās mēneša darba algas noteikšanas un pārskatīšanas kārtība” (turpmāk – MK noteikumi Nr.390) 2.punktu Labklājības ministrija kopīgi ar Finanšu ministriju un Ekonomikas ministriju izvērtēja ekonomisko situāciju valstī un izstrādāja priekšlikumus par minimālās mēneša darba algas apmēru (ar precizitāti līdz *euro*), ņemot vērā Ekonomikas ministrijas sagatavotās makroekonomiskās prognozes un ekonomiskās situācijas izmaiņas iepriekšējā gadā, plānotās izmaiņas nodokļu sistēmā (iedzīvotāju ienākuma nodokļa likmes, ar iedzīvotāju ienākuma nodokli neapliekamā minimuma, obligātās valsts sociālās apdrošināšanas iemaksu likmju izmaiņas), kā arī minimālās mēneša darba algas izmaiņas citās Baltijas valstīs (Igaunijā un Lietuvā).Saskaņā ar MK noteikumu Nr.390 3.punktu Labklājības ministrija piedāvāja sociālajiem partneriem Nacionālajā trīspusējās sadarbības padomē (turpmāk - NTSP) izvērtēšanai priekšlikumu par minimālās mēneša darba algas paaugstināšanu 2015.gadā šādos divos variantos:*1.variants* – minimālā mēneša darba alga no 2015.gada 1.janvāra tiek paaugstināta no 320 *euro* līdz 330 *euro* jeb par 3,1%,*2.variants* – saglabāt minimālo mēneša darba algu 320 *euro* apmērā (0,0%).NTSP 2014.gada 12.jūnija sēdē NTSP locekļi nevienojās par minimālā mēneša darba algas apmēru 2015.gadā un nolēma šo jautājumu izskatīt nākošajā NTSP sēdē kopā ar nodokļu sistēmas izmaiņām (neapliekamā minimuma, iedzīvotāju ienākuma nodokļa un sociālās apdrošināšanas iemaksu iespējamo apmēru 2015.gadā).Jaunā valdība 2014.gada 5.novembrī parakstīja Deklarāciju par Laimdotas Straujumas vadītā Ministru kabineta iecerēto darbību, kurā tika iekļauts 89.punkts par to, ka minimālā mēneša darba alga valstī 2015.gadā ir jāpalielina par 40 *euro* un Ministru kabineta 2014.gada 10.novembra ārkārtas sēdē tika nolemts (Nr.61, 29.§), Labklājības ministrijai jāsagatavo un līdz 2014.gada 28.novembrim jāiesniedz izskatīšanai Ministru kabinetā atbilstošos Ministru kabineta noteikumus par minimālās mēneša darba alga palielināšanu valstī līdz 360 *euro* ar 2015.gada 1.janvāri.Lai nodrošinātu tiesisku pamatu minimālās mēneša darba algas un minimālās stundas tarifa likmes jaunajam apmēram nepieciešams izstrādāt grozījumus Ministru kabineta 2013.gada 27.augusta noteikumos Nr.665 „Noteikumi par minimālo mēneša darba algu un minimālo stundas tarifa likmi”, kas noteiks minimālo mēneša darba algu 360 *euro* apmērā un minimālo stundas tarifa likmi 2,166 *euro* apmērā atbilstoši 2015.gada darba laika kalendāram un jaunajai minimālajai mēneša darba algai. |
| 3. | Projekta izstrādē iesaistītās institūcijas | Projekta izstrādē piedalījās Finanšu ministrija, kas sakarā ar minimālās mēneša darba algas paaugstināšanu no 320 *euro* līdz 360 *euro* sākot ar 2015.gada 1.janvāri veica finanšu aprēķinus par ietekmi uz valsts budžetu un pašvaldību budžetiem. |
| 4. | Cita informācija | Papildus noteikumu projekta izstrādē sabiedrības līdzdalība nebija nepieciešama, jo noteikumu projekts ir vērsts uz sabiedrības labvēlīgākas situācijas radīšanu (minimālās mēneša darba algas apmēra un minimālās stundas tarifa likmes apmēra paaugstināšanu). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darba ņēmēji:Līdz 2009.gadam Centrālā statistikas pārvalde (turpmāk – CSP) sniedza Labklājības ministrijai datus par darbinieku skaita sadalījumu pēc *mēneša bruto darba samaksas apmēra*, to salīdzinot ar minimālo mēneša darba algu. Saskaņā ar Ministru kabineta 2009.gada 15.decembra noteikumiem Nr.1428 „Noteikumi par Valsts statistiskās informācijas programmu 2010.gadam” CSP vairs minētos datus nevāc un neapkopo. Tā vietā CSP var sniegt līdzvērtīgus datus par darba ņēmēju skaita sadalījumu pēc *mēneša bruto darba ienākumiem*, to salīdzinot ar minimālo mēneša darba algu. Dati par darba ņēmēju skaita sadalījumu pēc darba ienākumiem iegūti, apkopojot Valsts ieņēmumu dienestā iesniegtos darba devēju ziņojumus par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī „Ziņojums par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī”. Tā kā pēc darba devēju ikmēneša ziņojumiem par katru darba ņēmēju nevar noteikt, vai viņš strādā normālo vai nepilnu darba laiku, darba ņēmēju skaitā iekļauti visi darba ņēmēji, kuriem pārskata periodā aprēķināti darba ienākumi, neskatoties uz nostrādāto stundu skaitu. Pie tam, viena persona iekļauta tikai vienu reizi, summējot ienākumus pie visiem darba devējiem.Uz 2014.gada septembri darba ņēmēju skaits, kuriem darba ienākumi ir minimālās mēneša darba algas apmērā 320 *euro* un mazāk, bija **200,1 tūkst. cilvēku**, tai skaitā privātajā sektorā – **174,6 tūkst.,** pašvaldību sektorā – **16,1 tūkst.** un sabiedriskajā sektorā – **9,3 tūkst.** Savukārt darba ņēmēju skaits, kuriem darba ienākumi bija tieši minimālās mēneša darba algas apmērā, uz 2014.gada septembri bija 35,8 tūkst, tai skaitā privātajā sektorā – 29,4 tūkst., pašvaldību sektorā – 5,5 tūkst. un sabiedriskajā sektorā – 0,9 tūkst.Darba devēji:Noteikumi attiecas arī uz darba devējiem. Saskaņā ar CSP pielietoto metodoloģiju nav konkrēti aprēķināms darba devēju skaits, kas nodarbina darbiniekus un nosaka tiem algu minimālās mēneša darba algas apmērā. |
| 2. | Tiesiskā regulējuma ietekme uz tautsaimniecību un administratīvo slogu | Paaugstinot minimālo mēneša darba algu, pieaugs darba devēju izdevumi darbinieku darba algas paaugstināšanai (no darbinieku darba algas 360 *euro* apmērā darba devējam paaugstināsies nodokļu maksājumi – sociālās apdrošināšanas iemaksas (23,59 %) par 30,56 *euro* un papildus darba algas izmaksas darbiniekam – par 40,00 *euro*).Minimālās mēneša darba algas paaugstināšana uzlabos konkurētspēju tiem komersantiem, kapitālsabiedrībām, kuri maksā nodokļus no darba algas, kas augstāka par minimālo mēneša darba algu un no visas darba algas (bez „aplokšņu algām”), salīdzinot ar tiem, kuri maksā nodokļus no minimālās mēneša darba algas, bet pārējo atalgojumu izsniedz „aploksnēs”.Ministru kabineta 2010.gada 7.septembra noteikumu Nr.827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 8.4 punkts nosaka, ka darba devējs, reģistrējot katru darba ņēmēju Valsts ieņēmumu dienestā, sniedzot ziņas par darba ņēmējiem. Ja mainās darba ņēmēja darba alga, darba devējs nākamajā mēnesī līdz datumam, kas noteikts kā ikmēneša obligāto iemaksu veikšanas termiņš, iesniedz Valsts ieņēmumu dienestā informāciju par jauno darbinieka darba algu.Tātad jau tagad darba devējiem ir jāsniedz informācija par darba ņēmēja darba algu. To, ka, mainās minimālās mēneša darba algas apmērs, nevar uzskatīt par darba devēja administratīvā sloga palielinājumu, jo, informācija par darba ņēmēju Valsts ieņēmumu dienestam ir jāsniedz katru mēnesi. Savukārt, pēc jaunās minimālās mēneša darba algas apmēra spēkā stāšanās, slēdzot darba līgumu ar jauno darba ņēmēju, darba devējam, kā par jebkuru citu darba ņēmēja darba algu būs jāpaziņo Valsts ieņēmumu dienestam. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija. | Nav. |

|  |
| --- |
| **III Tiesību akta projekta ietekme uz valsts budžetu un pašvaldību budžetiem** |

|  |  |
| --- | --- |
|  | euro |
| **Rādītāji** | **2014** | Turpmākie trīs gadi |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| **1** | **2** | **3** | **4** | **5** | **6** |
| **1. Budžeta ieņēmumi** | **0** | **0** | **21 769 061** | **21 769 061** | **21 769 061** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 4 070 200 | 4 070 200 | 4 070 200 |
| 1.2. valsts speciālais budžets | 0 | 0 | 11 394 061 | 11 394 061 | 11 394 061 |
| 1.3. pašvaldību budžets | 0 | 0 | 6 304 800 | 6 304 800 | 6 304 800 |
| **2. Budžeta izdevumi:** | **0** | **0** | **16 064 997**  | **16 064 997** | **16 064 997** |
| 2.1. valsts pamatbudžets | 0 | 0 | 16 064 997 | 16 064 997 | 16 064 997 |
| 2.2. valsts speciālais budžets | 0 | 0 | - | - | - |
| 2.3. pašvaldību budžets  | 0 | 0 | - | - | - |
| **3. Finansiālā ietekme:** | **0** | **0** | **5 704 064** | **5 704 064** | **5 704 064** |
| 3.1. valsts pamatbudžets | 0 | 0 | -11 994 797 | -11 994 797 | -11 994 797 |
| 3.2. speciālais budžets | 0 | 0 | 11 394 061 | 11 394 061 | 11 394 061 |
| 3.3. pašvaldību budžets  | 0 | 0 | 6 304 800 | 6 304 800 | 6 304 800 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **x** | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5. Precizēta finansiālā ietekme: | **x** | Projekts šo jomu neskar. |
| 5.1. valsts pamatbudžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5.2. speciālais budžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5.3. pašvaldību budžets  | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. Detalizēts izdevumu un ieņēmumu aprēķins: |  |
| **6. Detalizēts ieņēmumu un izdevumu aprēķins\*:** |  |
| Minimālās algas fiskālās ietekmes aprēķinos par pamatu ņemti Centrālās statistikas pārvaldes dati par nodarbinātā skaita sadalījumu pa algu grupām un Finanšu ministrijas pieņēmumi par darba algas pieaugumu. Aprēķini balstīti valsts un privātajā sektorā strādājošiem. Kā arī aprēķinot pievienotās vērtības nodokļa (turpmāk PVN) atgriezenisko efektu no minimālās algas palielinājuma par 40 *euro* mēnesī, tiek pieņemts, ka PVN tiks tērēti  55% no iegūtās summas x 17% (aptuvenā likme no cenu patēriņa groza).

|  |  |  |  |
| --- | --- | --- | --- |
|  | 2015.gads | 2016.gads | 2017.gads |
| **Nodokļu ieņēmumi\*** | ***+23 426 000*** | ***+23 426 000*** | ***+23 426 000*** |
| Iedzīvotāju ienākuma nodoklis, t.sk.: | +7 881 000 | +7 881 000 | +7 881 000 |
| *valsts pamatbudžets* | *+1 576 200* | *+1 576 200* | *+1 576 200* |
| *pašvaldību budžeti* | *+6 304 800* | *+6 304 800* | *+6 304 800* |
| VSAOI\*\*, t.sk.: | +13 051 000 | +13 051 000 | +13 051 000 |
| *valsts fondēto pensiju shēma* | *+1 656 939* | *+1 656 939* | *+1 656 939* |
| *speciālais budžets* | *+11 394 061* | *+11 394 061* | *+11 394 061* |
| PVN | +2 494 000 | +2 494 000 | +2 494 000 |

\**ieskaitot iemaksas valsts fondēto pensiju shēmā*\*\**VSAOI no darba ņēmējiem + 4 019 000 euro un no darba devējiem +9 032 000 euro* |
| 7. Cita informācija | **Finanšu ministrijas aprēķins par papildus nepieciešamo finansējumu minimālās mēneša darba algas paaugstināšanai no 320 euro līdz 360 *euro* ir saskaņots ar nozaru ministrijām un iekļauts likumprojektā „Par valsts budžetu 2015.gadam”.** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību akta projekti | Pēc šo noteikumu pieņemšanas Ministru kabinetā un saskaņā ar Ministru kabineta 2011.gada 17.maija noteikumi Nr.390 „Minimālās mēneša darba algas noteikšanas un pārskatīšanas kārtība” **līdz 2014.gada 10.decembrim ir jāizstrādā divi tiesību aktu projekti** par nepieciešamajiem grozījumiem Ministru kabineta noteikumos, kas saistīti ar darba samaksas jautājumiem:1) Grozījumi Ministru kabineta 2013.gada 29.janvāra noteikumos Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”;2) Grozījumi Ministru kabineta 2010.gada 29.jūnija noteikumos Nr.595 „Noteikumi par zemāko mēnešalgu un speciālo piemaksu ārstniecības personām”,kuros jāparedz zemākās mēneša darba algas (mēnešalgas) apmēra paaugstināšana no 320 euro līdz 360 *euro* (kā arī mēnešalgu skalu izlīdzināšana) un, **lai tie stātos spēkā ar 2015.gada 1.janvāri.** |
| 2.  | Atbildīgā institūcija | Finanšu ministrija atbildīga par pirmo grozījumu Ministru kabineta noteikumos un Veselības ministrija atbildīga par otro grozījumu Ministru kabineta noteikumos. |
| 3. | Cita informācija | Nav. |

|  |
| --- |
| **V Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Latvija izpildīs saistības pret Starptautisko darba organizāciju.Starptautiskās darba organizācijas 1970.gada konvencija Nr.131 „Par minimālās darba algas noteikšanu”, ratificēta ar Augstākās Padomes 1993.gada 12.janvāra lēmumu “Par Starptautiskās darba organizācijas konvenciju ratifikāciju”. |
| 3. | Cita informācija | Nav. |

|  |
| --- |
| 1.tabula**Tiesību akta projekta atbilstība ES tiesību aktiem** |
| Nav attiecināms. |

|  |
| --- |
| 2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Latvija izpildīs saistības pret Starptautisko darba organizāciju.Starptautiskās darba organizācijas 1970.gada konvencija Nr.131 “Par minimālās darba algas noteikšanu”, ratificēta ar Augstākās Padomes 1993.gada 12.janvāra lēmumu “Par Starptautiskās darba organizācijas konvenciju ratifikāciju”. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Latvijas valsts ir ratificējusi Starptautiskās darba organizācijas, par kuras biedri kļuva 1921.gadā (darbību tajā atjaunojot 1991.gadā), 1970.gada konvenciju Nr. 131 „Par minimālās algas noteikšanu”, kuras 1.pants paredz, ka dalībvalsts pienākums ir izveidot minimālās algas sistēmu, kas attiecas uz visiem darba algas saņēmējiem, savukārt 3.pants paredz, ka, nosakot minimālās algas līmeni, ir jāņem vērā darbinieku un viņu ģimeņu vajadzības, ievērojot vispārējo algu līmeni valstī, iztikšanai nepieciešamo minimumu, sociālās drošības pabalstus un citu sociālo grupu dzīves līmeni, kā arī ekonomiskos faktorus, tajā skaitā – ekonomikas attīstības rādītājus, darba ražīguma līmeni, kā arī vēlmi nodrošināt augstu nodarbinātības līmeni. | Noteikumu 2.punkts.2011.gada 16.martā Ministru kabinetā akceptētā koncepcija „Koncepcija par minimālās mēneša darba algas noteikšanu turpmākajiem gadiem”.Ministru kabineta 2011.gada 17.maija noteikumi Nr.390 „Minimālās mēneša darba algas noteikšanas un pārskatīšanas kārtība”. | Pilnībā ir pārņemtas starptautiskās saistības. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumi nav pretrunā ar Starptautiskās darba organizācijas 1970.gada konvenciju Nr.131 „Par minimālās darba algas noteikšanu”. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta normu ievērošanu darba tiesisko attiecību jomā uzraudzīs Labklājības ministrijas padotības iestāde Valsts darba inspekcija, bet darba ņēmēju darba algu norādīšanu ziņās par darba ņēmējiem – Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts Valsts darba inspekcijas un Valsts ieņēmumu dienesta funkcijas neietekmēs, jo minētās iestādes šīs funkcijas veic jau pašreiz atbilstoši citiem normatīvajiem aktiem. |
| 3. | Cita informācija. | Nav. |

*Anotācijas VI sadaļa – projekts šo jomu neskar.*

Labklājības ministrs U.Augulis

26.11.2014. 10:54

2362

A.Liepiņa,

67021519, Aina.Liepina@lm.gov.lv